Apstiprināts

AS ”Daugavpils satiksme”

Iepirkuma komisijas sēdē

18.03.2021.

**Iepirkuma identifikācijas Nr**.: **ASDS/2021/6**

**Nosaukums: “Krāsošanas materiālu iegāde”**

**Atbildes uz ieinteresēto piegādātāju jautājumiem**

**Nr.1**

*Jautājums Nr.1*

Iepazīstoties ar nolikumu, secinām, ka Tehniskajā un Finanšu piedāvājumā liela daļa minētie krāsošanas materiāli ir viena konkrēta uzņēmum pārstāvētā zīmola ražotās preces, bez iespējas mums, kā pretendentam piedāvāt analogus materiālus.

Pēc mūsu domām, tas nav korekti attiecībā pret citiem pretendentiem.

Pretendenta uzņēmumam ir liels auto krāsu un remonta materiālu vairumtirgotājs Latvijā un mums ir iespējams piedāvāt analogus visiem prasītajiem materiāliem.

 Lūdzu sniedziet rakstisku atbildi par iespējām piedāvāt analogus materiālus, kuri ir minēti Tehniskajā un Finanšu piedāvājumā, lai būtu godīga konkurence un vairāku pretendentu dalība izsludinātajā konkursā.

*Atbilde uz jautājumu*

Iepirkuma komisija sniedz šādu skaidrojumus, krāsošanas materiālu iepirkšana tramvajiem tiek organizēta atbilstoši tehniskām prasībām un ņemot vērā ritošā sastāva apkopes un remonta pieredzi iepriekšējos gados. Diemžēl, strādājot ar krāsošanas materiāliem, mums bija negatīvas pieredzes gadījumi kad konkrētās krāsas markas vietā tika izmantots tās analogs. Krāsošana prasīja vairākus pārklājumu slāņus, jo krāsa bija pārāk šķidra, tas palielināja materiālu patēriņu un  kā rezultātā materiālu izmaksas kļuva dārgākas. Tāpat tika konstatēta toņu atšķirība, nesavienojamība ar iepriekš izmantoto krāsu marku, slāņa atslāņošanās un uzpūšana. Tas viss negatīvi ietekmēja vagonu ārējo izskatu un noveda pie papildus darbu un materiālu izmaksām. Tādējādi, veicot tramvaju vagonu krāsošanas darbus, AS “Daugavpils satiksme” nevar izmantot tos krāsu materiālu analogus, kuri neatbilst “Alkīda emalja PENTAPRIM” īpašībām, sastāvam un kvalitātei.

Iepirkuma komisija